اقتصاد وزیری نهاد زیبکچی، ترکيه قطرگه یاردم ایمس، 20 میلیون دالر مقداریده صادر قیلدی دیدی.
زیبکچی، ایران نینگ پایتختی تهرانده ترک تجارت مرکزی نینگ آچیلیشیده، ترکيه‌ نینگ قطرگه یوبارگن محصولاتلری بیلن تیگیشلی تنقیدلرگه جواب بیردی.
وزیر زیبکچی،
« ترکيه یاردم بیرمه ‌یدی. پولینی آلگن بیر صادراتنی عملگه آشیرماقده‌ میز. حاضر 200 فروند یوک اوچاغی بیلن بلکه دنیاده‌ گی سودا - ترانسپورت ساحه‌ سیده ‌گی اینگ ییریک فعالیتلریمیزنی  قیلماقده‌ میز» دیدی.
قطرگه 15 مینگ تُن‌ صادر قیلگنلرینی ایتگن زیبکچی، « 20 میلیوندن زیاد دالر درآمد حاصل قیلدیک. اقتصاد وزیری صفتیده ایمس، کیشی صفتیده، نهاد زیبکچی  صفتیده « قطر بیر تروریست اولکه‌ ایمس « دییمن» دیب تأکید له‌ دی.
عین دمده اقتصاد وزیری نهاد زیبکچی، ایران بیلن عملگه آشیریلگن سودا بیتیمی دایره‌ سیده 365 محصولاتگه یینه 120 محصولات نینگ قوشیلگنینی هم ایتدی.
زیبکچی قوشیلگن محصولاتلر ایکّی اولکه‌ اوچون هم 60 ته ‌دن عبارت دیب معلوم قیلدی.
زیبکچی، «گمرک بیرلیگینی ینگی ترتیبلش باره ‌سیده بیاناتلر بیردی، « گمرک‌ بیرلیگی ترتیبلشیده 5 ییل مابینیده‌ تشقی سودا حجمی 300 میلیارد دالرگه باره ‌دی» دیب معلوم قیلدی.
